text: [{"text_idx": "#000001", "text": "Ginapahamak sang gubyerno ang mga marinong Pilipino"}, {"text_idx": "#000002", "text": "Lumos sa nagasinampaw nga problema ang mga Pilipinong marino kag mananagat. Ginaatubang nila ang halambalanon sa kawad-on sang trabaho, kontraktwalisasyon, mataas nga balayran sa paghanas, sapilitan nga mga sulukton kag iban pa. Ginapabayaan sila sang gubyerno sa pihak sang remitans nga ginapasulod nila sa pungsod."}, {"text_idx": "#000008", "text": "Umpisa pa 2006, makapila ka beses nga ginsaway sang EMSA ang Pilipinas kag mga ahensya sini sa tuman ka nubo nga ikasarang sang mga marinong Pilipino. Sang 2020, pila sa ginsaway sang EMSA ang kakulangan sang kagamitan sa paghanas, wala nagasanto nga polisiya sa pagtudlo kag pagtasar, kag 46 pa nga \u201careas of concern\u201d. Sa pihak sini, wala sang signipikanteng aksyon ang gubyerno."}, {"text_idx": "#000009", "text": "Suno sa CSP, ang pangunahon nga may salabton sa kapalpakan nga ini amo ang pagtugyan sang gubyerno sa mga pribadong eskwelahan para maghanas sang mga marino. Siling nila, gin-abandonar sang estado ang katungdanan sini sa sektor. Sa 76 unibersidad nga may programa o kurso pangmarino sa pungsod, 58 ang pribado."}, {"text_idx": "#000013", "text": "Ginagatasan man sila sang gubyerno sa pilit nga pagpangulekta sang PhilHealth (4% sang bulanan nga sweldo), Pag-ibig kag Social Security System nga talagsa nila mapanginpuslan."}, {"text_idx": "#000014", "text": "Sa idalom sang mga ini, ginsaway sang CSP ang ginpabaskog pa nga programa sang gubyerno sa pag-eksport sang kusog-pangabudlay sang mga Pilipino. Siling nila, sa kawad-on sang trabaho sa kaugalingon nga banwa, ginabaligya ang mga Pilipino para magtrabaho sa dumuluong nga pungsod."}, {"text_idx": "#000016", "text": "Sa ginlunsar sini nga asembliya sang Oktubre 24, ginpalig-on nila ang paghiliusa para iduso ang regularisasyon sang mga marino, pag-angkon sang basehang mga benepisyo, pagtaas sang suhol, kag pagbasura sa age limit para makatrabaho. Ginasulong man nila ang abot-masarangan nga edukasyon para sa mga marino, pagtalana sang 8 oras nga pagtrabaho kag may tuigan nga leave."}]